Jigon PDP zai koma Jam’iyyar APC daf da zaben 2019 a Najeriya
Jam’iyyar APC na shirin dauke wani babban ‘Dan siyasan PDP a Nasarawa
a year ago 14554 views by Muhammad Malumfashi
Wani tsohon Ministan babban birnin tarayya Abuja, kuma babban jigo a jam’iyyar PDP a Arewacin jihar Nasarawa, Solomon Ewuga, yana daf da tserewa daga PDP ya koma jam’iyyar APC mai mulkin Najeriya.
Gwamnan Nasarawa yana neman jawo Sanata Ewuga zuwa APC
A yayin da ake shirin zaben 2019, Sanata Solomon Ewuga da dinbin mabiyan sa sun fara tunanin sauya-sheka daga PDP zuwa jam’iyyar APC a jihar Nasarawa. Ewuga ya kyankyashi wannan shiri ne bayan ya rasa takarar gwamna a PDP.
Solomon Ewuga ya fara lissafin komawa APC ne tun bayan da gwamna mai shirin barin-gado, Umaru Tanko Al-Makura, ya nada sa a matsayin shugaban tawagar safarar kiristocin jihar zuwa kasar Jerusalem domin su sauke farali.
KU KARANTA: Atiku Abubakar zai doke Buhari ragas a zaben 2019 - babban Lauya
Sanata Ewuga ya jinjinawa gwamna Al-Makura bayan an nada sa wannan mukami, wannan ya sa wasu ke ganin cewa gwamnatin APC da ke mulki a jihar ta jawo tsohon Sanatan jikin ta ne domin ta samu damar yi wa PDP illa a 2019.
Tsohon ‘Dan takarar gwamnan ya na da jama’a sosai a jihar Nasarawa musamman kiristocin jihar. Wadanda su ka lakanci siyasar Nasarawa sun ce komawar su APC zai yi wa PDP babbar nakasa a zaben da za a gudanar a shekarar badi.
Ewuga yana cikin wadanda su ka taimakawa gwamna Tanko Al-Makura ya doke Marigayi Aliyu Akwe Doma a 2011. Kwanaki ne dai PDP ta hana Ewuga takara, inda ta tsaida David Ombugadu a matsayin wanda zai rike mata tuta a 2019.
MakurdiAPC Latest NewsNasarawa State News TodayHausa News
2 hours ago 8147 views
19 hours ago 17540 views
2 hours ago 20926 views
23 hours ago 34345 views
16 hours ago 22369 views
The service chiefs should go, they have done their best - Analyst writes open letter to Buhari
57 minutes ago 1164 views
An lalata allunan talla da fastocin Atiku a jihar APC dake arewa, hoto